शीर्षक: गुजरात नतीजों के दिन हार्दिक पटेल के घर पसरा सन्नाटा\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
हार्दिक पटेल का घर

बीबीसी गुजराती की टीम ने सोमवार को हार्दिक के घर पहुंचकर उनकी मां से बात करने की कोशिश की, लेकिन उन्होंने बात करने से मना कर दिया. साथ ही उन्होंने कहा कि हार्दिक के पिता भरत पटेल भी घर पर मौजूद नहीं हैं.

हार्दिक की मां ऊषा पटेल ने बीबीसी से कहा, "मुझे नहीं पता कि हार्दिक कहां है. मैं कुछ और नहीं कहना चाहती. हार्दिक रविवार को सोमनाथ शहर में थे."

लेकिन हार्दिक अहमदाबाद में ही मौजूद थे, उन्होंने चुनाव नतीजों में हार का ठीकरा ईवीएम पर फोड़ते हुए कहा, "ये चाणक्य की रणनीति नहीं है. विपक्षी दलों को ईवीएम हैक के ख़िलाफ एकजुट होना चाहिए. अगर एटीएम हैक हो सकता है तो ईवीएम क्यों हैक नहीं हो सकता." 

'चाणक्य ने नहीं, EVM और पैसे ने बीजेपी को जिताया'

अपनी मां ऊषाबेन के साथ हार्दिक पटेल (फ़ाइल फ़ोटो)

24 वर्षीय हार्दिक पटेल ने गुजरात विधानसभा चुनाव के लिए धुंआधार प्रचार किया. उन्होंने कई बड़ी रैलियां कीं, जिसमें भारी भीड़ उमड़ी. इन रैलियों में उन्होंने बीजेपी को हराने का आह्वान किया. कांग्रेस को उम्मीद थी कि हार्दिक की ये अपील उन्हें सत्ता दिलाने में मददगार साबित होगी. लेकिन अंत में कांग्रेस की ये उम्मीद टूट गई और बीजेपी ने बहुमत के साथ जीत हासिल की. 

'स्थानीय राजनीति में सक्रिय नहीं'

सोशल मीडिया पर हार्दिक के बहुत से समर्थक हैं, लेकिन विरमगाम के लोगों का कहना है कि स्थानीय राजनीति में हार्दिक ने कभी बड़ी भूमिका नहीं निभाई. हार्दिक ने विरमगाम में कोई रैली नहीं की.

बीबीसी से बात करते हुए ब्लातंत ठाकोर ने कहा, "भले ही हार्दिक ने पूरे गुजरात में सैंकड़ों रैलियां की हों, लेकिन उन्होंने विरमगाम में कोई रैली नहीं की. उन्होंने विरमगाम के, के बी हाई स्कूल से पढ़ाई की है. विरमगाम विधानसभा निर्वाचन क्षेत्र में पटेल और ठाकोर समुदाय का प्रभुत्व है. स्थानीय नगर पालिका और विरामगम तालुका पंचायत का शासन बीजेपी के हाथ में है."

हार्दिक पटेल को पाटीदार नेता बनाया किसने 

राजकोट में हार्दिक पटेल की रैली में उमड़ी भीड़

एक स्कूल टीचर, हार्दिक मेहता ने कहा, "हमें गर्व है कि हमारा छात्र हार्दिक पटेल आंदोलन का चेहरा बन गया है और भविष्य में वो एक बड़ा नाम होगा." 

कांग्रेस विधायक डॉ तेजश्री पटेल ने 2012 के चुनाव में विरमगाम सीट जीती थी. हालांकि इस बार तेजश्री ने बीजेपी की टिकट पर चुनाव लड़ा. लेकिन वो कांग्रेस प्रत्याशी...